
1. [bookmark: _Toc70320821]Baggrund
1.1 [bookmark: _Toc70320822]Formål og strategi
Forvaltningsplanen har til hensigt at sikre den grønlandske befolkning adgang til at udnytte den atlantisk laks (Salmo salar) under hensyntagen til de internationale aftaler, som Grønland har forpligtet sig til. 
Da laksebestandene i langt de fleste områder af Nordatlanten er i en dårlig forfatning, har stort set alle nationer med et historisk betydeligt fiskeri i havet efter laks lukket deres fiskerier ned. For Naalakkersuisut er det vigtigt at opretholde alle borgeres ret til at forsyne sig selv, hvilket også fremgår af Inatsisartutslov om fiskeri. Det er derfor vigtigt, at forvaltningen af fiskeriet både sikrer denne mulighed for alle borgere, samt overholder Grønlands internationale aftaler.
Det væsentligste mål med denne forvaltningsplan er derfor at sikre et subsistensfiskeri, som muliggør at borgere i hele Grønland har mulighed for at forsyne sig selv med atlantisk laks, og at dem som ikke selv har mulighed for at deltage i fiskeriet kan få adgang til laks, f.eks. ved køb af atlantisk laks på lokale brætter. Derfor tillades det at erhvervsfiskere kan sælge deres fangst f.eks. via det lokale bræt, supermarkeder eller direkte til private institutioner, for at sikre at alle borgere har adgang til laks. Fritidsfiskere kan kun fiske til eget forbrug og må ikke sælge deres fangst.
Forvaltningsplanen skal yderligere sikre, at fiskeriet forvaltes i henhold til NASCO’s retningslinjer og Grønlands internationale forpligtelser i Havretskonventionen i forhold til forvaltning af fælles fiskebestande[footnoteRef:2] og NASCO’s Konvention[footnoteRef:3]. [2:  Havretskonventionen: United Nations Convention for the Law of the Sea (UNCLOS) §63]  [3:  Konventionen for bevarelse af laks i Nordatlanten (The Convention for the conservation of salmon in the North Atlantic] 

Nærværende forvaltningsplan har en holistisk tilgang som tager udgangspunkt i borgernes ret til at forsyne sig selv, en bedre involvering af interessenterne samt en stærkere og mere stabil forvaltning af fiskeri efter laks i Grønland.
Forvaltningsplanen dækker de kystnære områder i hele Grønland, inklusive Østgrønland. Det vil sige hele den del af Grønlands fiskeriterritorium der er inden for 3 sømil uden for basislinjen. 
Forvaltningsplanen omfatter ikke fiskeri efter Kapisillit-laks i Kapisillit-elven, da bestanden af Kapisillit-laks ikke er en del af bestanden af atlantisk laks, og derfor forvaltes adskilt fra fiskeriet efter atlantisk laks. Ligeledes er pukkellaks (Oncorhynchus gorbuscha), som er en anden art af laks, ikke omfattet af nærværende forvaltningsplan.

1.2 [bookmark: _Toc70320823]Gyldighedsperiode og Revisionsbestemmelser
Denne forvaltningsplan gælder fra 1. august 2026 til 31. december 2031, hvorefter den som udgangspunkt revurderes på grundlag af erfaring med forvaltningsplanen samt den videnskabelige rådgivning fra ICES og høring i Fiskerirådet.  På dette grundlag har Naalakkersuisut mulighed for at revidere planen, såfremt det findes ønskeligt, eller der vurderes behov herfor.
Hvis der konstateres større ændringer i fiskeriet, såsom behov for ændringer i forvaltning, principper for rådgivning eller lignende, kan dette i den mellemliggende periode dog også udløse en revision. Således sikres det, at forvaltningsplanen til enhver tid er retvisende og valid i forhold til det aktuelle fiskeri. 
Enhver ændring af forvaltningsplanen kræver godkendelse af Naalakkersuisut, hvorimod ændringer i de medfølgende bilag kan foretages administrativt af Departementet for Fiskeri, Fangst, Landbrug og Selvforsyning.

1.3 [bookmark: _Toc70320824]Lovgivning og Forvaltningsansvar 
Inatsisartutlov om fiskeri (Fiskeriloven) tillægger Naalakkersuisut ret til at regulere det grønlandske fiskeri. Naalakkersuisut fastsætter årlige TAC'er for fiskebestandene på Grønlands fiskeriterritorium og fordeler TAC'en i kvoter under hensyntagen til national lovgivning og internationale aftaler. 
Forvaltningen af fiskeriet i Grønland og ansvaret herfor ligger hos Naalakkersuisut og Naalakkersuisoq for Departementet for Fiskeri, Fangst, Landbrug og Selvforsyning. Naalakkersuisoq forbereder beslutningsforslag inden for rammerne af den gældende fiskerilovgivning. Sådanne forslag forelægges til beslutning (eller forkastelse) på de regelmæssige møder i Naalakkersuisut.
I henhold til den gældende Fiskerilov er Naalakkersuisoq for Fiskeri, Fangst, Landbrug og Selvforsyning forpligtet til at høre Fiskerirådet i generelle forvaltningsspørgsmål. Fiskeriloven specificerer ligeledes Fiskerirådets sammensætning.
Forvaltningen af fiskeriet efter atlantisk laks forvaltes ud over Fiskeriloven også i henhold til Bekendtgørelsen for licenser og kvoter, Bekendtgørelsen om teknisk regulering af fiskeriet og Bekendtgørelsen om ikke-erhvervsmæssigt fiskeri og NASCO’s flerårige forvaltningsreguleringer i den Vestgrønlandske Kommission.

1.3.1 [bookmark: _Toc70320825]NASCO
Den Nordatlantiske Organisation for Bevarelse af laksen (North Atlantic Salmon Conservation Organisation – NASCO) blev oprettet i 1984 med ansvar for bevarelse, genopbygning, forøgelse og rationel forvaltning af vild laks i Nordatlanten. Selvom staterne fastholder deres rolle i regulering af laksefiskeriet for laks som oprinder i deres egne floder, så er blandingsfiskeri, såsom fiskeriet ved Grønland og Færøerne, som fisker på laks der stammer fra andre landes floder, reguleret under NASCOs konvention.
Følgende stater er medlem af NASCO; Canada, Danmark på vegne af Færøerne og Grønland (DFG), EU, Norge, Rusland, Storbritannien og USA.
NASCO’s strategiske formål er ”inden for de næste 10 år at prioritere og igangsætte de nødvendige handlinger for at bremse tilbagegangen af vilde atlantiske laksebestande og demonstrere, at genopretning er mulig. .”
NASCOs handlingsplanfor anvendelse af forsigtighedsprincippet (1998) giver en udlægning af hvordan dette kan opnås:
”Forvaltningstiltag bør have til formål at bibeholde alle bestanden over deres ’conservation limits’ ved at bruge forvaltningsmål.” ”Socioøkonomiske faktorer skal også tages i betragtning i anvendelsen af forsigtighedsprincippet i fiskeriforvaltning.” ”Forsigtighedsprincippet er en integreret tilgang som kræver, bestandsgenopbygningsprogrammer (inklusiv som passende, habitats forbedringer, bestandsforøgelse, og fiskeriforvaltningstiltag) udvikles for bestande som er under deres ’conservation limit’”.
2. [bookmark: _Toc70320826]Introduktion til arten i relation til fiskeri og miljø
Atlanterhavs laks (Salmo salar) begynder sit liv i floder og elve i lande der har kyststrækninger mod den Nordlige del af Atlanterhavet. De europæiske bestande strækker sig fra Portugal og Spanien i syd til Rusland i nord. I den Vestlige del af Atlanterhavet findes atlanterhavslaks fra New England (USA) i syd til subarktisk Canada i Nord (Labrador og Quebec). 
Atlanterhavs laks er en anadrom art, hvilket betyder at laksen gyder i ferskvand og migrerer til havet under opvæksten. Gydningen foregår i ferskvand i en flod eller en elv, hvor den også tilbringer de første leveår. Gydning sker typisk fra oktober til januar. Æggene frigives og befrugtes i udgravninger i vandløb med bund af sten af passende størrelse. 
Ynglen lever de første år i elven, men efter 1 til 6 år skifter lakseynglen udseende og bliver mere blank og gylden. Det kaldes at laksen smoltificerer. For sydlige bestande sker smoltificeringen allerede efter 1 til 2 år men for de nordlige bestande, som f.eks Kapisillit elvens bestand sker det først efter 4 til 6 år. Under smoltificeringen tilpasser lakseynglen sig fysiologisk til opholdet i saltvand. Smolten svømmer derefter mod havet på en fødevandring, hvor den tilbringer 1 eller flere år. 
Under fødevandringen i havet vokser laksen hurtigere end i ferskvand, da fødeforholdene i havet er langt bedre end den er i floder og elve hvor laksen voksede op. I havet migrerer laksen tusindvis af kilometer til områder hvor stor koncentration af føde forefindes, såsom Barentshavet eller Grønlands kyst. I Grønland er den foretrukne føde lodde, 10-armede blæksprutter, krill samt et lille pelagisklevende krebsdyr der kaldes temisto. 
Når laksen har vokset sig stor nok, søger langt de fleste af de nu gydemodne laks tilbage til den flod eller elv, hvor de selv blev klækket mange år tidligere (”homing”). Hovedparten af de laks der fanges i Grønland, har opholdt sig i havet i 1 år og opnået en størrelse på 55-65 cm og ville først have returneret til deres elv som store laks der havde opholdt sig 2 eller flere år i havet. Små laks, der er returneret til deres hjemelv for at gyde allerede som etårige, har derfor ikke været i Grønland under deres fødevandring. Andelen af 1-årige laks i floderne i Europa og Nordamerika er derfor ikke direkte påvirket af det grønlandske fiskeri, men kun indirekte via påvirkningen af rekrutteringen fra store gydende laks. 
En del af atlanterhavslaksene bliver så udmattede af gydevandringen, at de dør efter gydningen. I sammenligning med mange arter af Stillehavs laks, er det dog en betydelig del af Atlanterhavs laksene der overlever gydningen og derefter foretager en ny fødevandring til havet. Laks der har gydt flere gange, er meget store (+100cm) og kaldes flergangs gydere (repeat spawners). 
Selve migrationsruterne i havet kan være meget forskellige fra område til område og kendes endnu ikke fuldt ud. Men sikkert er det dog at ikke alle laks i Nordatlanten migrerer helt til Grønland for at søge føde, selvom mange figurer over laksenes vandringer i havet antyder det. En betydelig del af de atlantiske laks, der senere vender tilbage til gydeområder i Europa og Nordamerika, benytter grønlandske farvande som fødeområde under deres ophold i havet. Grønlandske farvande udgør dermed et vigtigt habitat i denne del af laksens livscyklus, hvor fiskene ernærer sig og opnår vækst frem mod deres tilbagevenden til gydeområderne. 
Den store grad af ”homing” betyder også at laks i havet udgøres af laks fra mange forskellige bestande, som igen separeres i individuelle flodbestande, når laksene returnerer for at gyde i sin egen bestands elv eller flod.  Laksen vender typisk tilbage til deres oprindelsesflod efter 1 til 2 år til havs for selv at gyde. 
[image: C:\Users\sifr\AppData\Local\cBrain\F2\.tmp\59910300\Rivers-Data.jpg]
Figur 1 Kort over den atlantiske laks’ migrationsruter
Kilde: The State of North Atlantic Salmon Report, NASCO 2019

Fiskeriet efter laks i Grønland foregår kystnært, dvs. inden for 3 sømil fra basislinjen med joller eller mindre kystnære fartøjer (under 42 fod). Fiskeriet foregår primært i Vestgrønland, men der fiskes også efter laks i Østgrønland. Erhvervsfiskerne bruger laksegarn eller kroge. Garn er det primære redskab, men nogle fritidsfiskere bruger også fiskestang. Garnene røgtes løbende og erhvervsfiskerne kan sælge deres fangst, imens fritidsfiskerne kun kan fiske til eget forbrug. 

Fiskeri efter laks er et subsistensfiskeri og der fiskes derfor kun til internt forbrug i Grønland.
3. [bookmark: _Toc70320827]Rådgivning samt styrings- og forvaltningsprincipper i fiskeriet
3.1 [bookmark: _Toc70320828]Videnskabelig rådgivning 

Indtil 2026 blev den videnskabelige rådgivning udarbejdet af International Council for Exploration of the Sea (ICES). I 2027bliver der ingen rådgivning, men NASCO vil lave en bestandsvurdering, imens man overvejer indhold og frekvens af rådgivningen fra ICES. I arbejdsgruppen i ICES samles og evalueres data fra laksebestande i hele Nordatlanten. 

ICES opdeler rådgivningen i 3 overordnede områder; Nordøst Atlanten (NEAC), Nord Amerika (NAC) og Vestgrønland (WGC).  Rådgivningen eller evalueringen af den seneste rådgivning, præsenteres for alle kontraherende parter i NASCO hvert år. 

Figur 2: Kort over NASCO kommissionsområder                          
Kilde: NASCO-hjemmeside

Laks der fanges langs kysten i Vestgrønland, stammer hovedsageligt fra europæiske og nordamerikanske bestande. Bestanden af laks i Kapisillit elven er så lille, at dennes bidrag til fiskeriet efter laks langs Grønlands kyst er ubetydelig. Desuden hører denne laksebestand ikke under samme forvaltning eller kvote. 

Fiskeriet i Grønland er et såkaldt blandingsfiskeri (mixed stock fishery), hvor der fiskes på en lang række flod- og elvbestande fra andre lande.  For at finde ud af hvilke regioner og bestande fiskeriet i Grønland påvirker, indsamles der hvert år prøver fra det grønlandske fiskeri efter laks. DNA prøver og fangstmængder bruges til at identificere hvor store andele der oprinder fra de forskellige regioner. ICES estimerede i 2026, baseret på det vestgrønlandske prøvetagningsprogram, at omkring 80 % af laksen der migrerer til Grønlandsk farvand, stammer fra nordamerikanske floder og at 20 % kommer fra europæiske floder, primært irske og engelske floder. Fangstdata, inklusivt oprindelsesidentificeringen af fangsterne, kombineres så med optællinger af returnerende laks i de forskellige regioner. 

Atlanterhavs laks har de karakteristika som gælder for fiskebestande med kort levetid. Den voksne del af bestanden er meget følsom for udsving i rekrutteringen, fordi den voksne gydebestand kun består af få årgange. På samme måde er den del af bestanden der kan fiskes på også afhængig af udsving i indkommende årgange. For disse følsomme arter søger ICES Maximum sustainable yield (MSY) tilgangen at opnå en tilstrækkelig gydebiomasse (MSY Bescapement) for at sikre en lav risiko for negativ påvirkning af rekrutteringen. For laks har denne tilgang medført forvaltningsmål for individuelle elve (river-specific conservation limits) i antal returnerende laks. Da mange lakseelve ikke har fastsatte forvaltningsmål, og da det samtidig ikke er muligt at moniterer alle bestande, bruges der til monitering af laksebestandene indikator elve med fastsatte referencepunkter (Conservation limits i antal returnerende laks). Resultaterne af optællingerne samles årligt i en rapport. 

I forhold til rådgivningen for fiskeriet efter laks ved Grønland, som består af blandinger af hundredvis af bestande, er der i NASCO vedtaget et risikoniveau på 75 % sandsynlighed for samtidig at opnå forvaltningsmålene i 6 NAC-områder (Labrador, Quebec, Newfoundland, Gulf of St Lawrence, Scotia Fundy og USA) samt den sydlige del af den europæiske forvaltnings region (S-NEAC). 

Rådgivning fra ICES har i en lang årrække været ”intet direkte fiskeri” efter atlantisk laks i Grønland. Rådgivningen for fiskeriet langs Nordamerika og fiskeriet i Færøerne er i øvrigt ligeledes ”Intet direkte fiskeri”. 

Figur 2 Kort over tilstanden af laksebestandene i de regioner der leverer hovedparten af laksene i det Grønlandske fiskeri. Resume af 2SW (NAC-regionen) og MSW (Sydlige NEAC) 2018 middelværdien (fra Monte Carlo posterior distribution) Gyder estimater I forhold til Conservation limits / over forvaltningsmål. (CL/MO).

3.2 [bookmark: _Toc70320829]Fastsættelse af TAC og kvoter 
Den totalt tilladte fangstmængde (TAC) for fiskeriet efter laks fastsættes hvert år af Naalakkersuisut, delvis baseret på aftalen i den Vestgrønlandske Kommission i NASCO (Multi-annual Regulatory Measures). 

Naalakkersuisut fordeler TAC’en ud på kvoter for hvert forvaltningsområde for at sikre at alle dele af Grønland har lige adgang til fiskeriet efter laks. Fordelingen af kvote til hvert forvaltningsområde er baseret på historisk fangstdata for perioden 2021- 2025[footnoteRef:4]. [4:  Se bilag 2] 

	Forvaltningsområder:
	Fordelingsnøgle:

	Nordvest
	39 %

	Nuuk - Paamiut
	38 %

	Sydvest
	23 %

	Østgrønland
	Fast årlig kvote på 3 tons



Når Naalakkersuisut har fordelt kvoten på forvaltningsområder fordeles kvoten for forvaltningsområderne ud på de to segmenter Erhvervsfiskere og Fritidsfiskere som fastsat i de nedenstående fordelingsnøgler[footnoteRef:5].  [5:  Se bilag 3 for beregninger af fordeling mellem segmenter.] 

	Forvaltningsområder
	Fordelingsnøgle 1
	Segment
	Fordelingsnøgle 2

	Nordvest
	39%
	Erhvervsfiskere
	33 % 1

	
	
	Fritidsfiskere
	6 % 1

	Nuuk - Paamiut
	38%
	Erhvervsfiskere
	27 % 1

	
	
	Fritidsfiskere
	11 % 1 

	Sydvest
	23%
	Erhvervsfiskere
	14 % 1

	
	
	Fritidsfiskere
	9 % 1

	

	Østgrønland
	Fast årlig kvote på 3 tons
	Erhvervsfiskere
	50% 2

	
	
	Fritidsfiskere
	50% 2

	1 %-vis fordeling af kvoten for Vestgrønland
2 %-vis fordeling af kvoten for Østgrønland



3.3 [bookmark: _Toc70320830]Reguleringsmekanismer
3.3.1 [bookmark: _Toc70320831]Output regulering: kvotemængder
Fiskeriet forvaltes via tidsbegrænsede licenser uden en højest tilladt fangstmængde, også kendt som olympisk fiskeri. Dette betyder, at kvoterne fastsættes for hvert forvaltningsområde og at alle licenshavere i et forvaltningsområde fisker på kvoten i det pågældende forvaltningsområde.
Fiskeriet i et forvaltningsområde lukker når kvoten for området er opfisket. Der kan ikke flyttes kvoter mellem områder eller år.
3.3.2 [bookmark: _Toc70320832]Input regulering: Fiskeri kapacitet
Fiskeriet efter atlantisk laks er et fiskeri til intern forsyning i Grønland, også kaldet subsistensfiskeri, derfor kan både erhvervs- og fritidsfiskere fiske efter laks. Fiskeriet reguleres ud fra licenser. Enhver skal have en licens for at kunne fiske efter laks, også selvom det kun er med fiskestang. 
Der udstedes kun licenser til fartøjer op til og med 12,8 meter længde overalt (42 fod).
For at kunne være berettiget til at få udstedt en licens til fiskeri efter laks skal man opfylde følgende krav:
· Man skal have haft permanent adresse i Grønland i de sidste fem sammenhængende år;
· Man skal have betalt skat i Grønland i de sidste fem sammenhængende år; og
· Hvis man havde licens i det foregående år, skal man have rapporteret om sin fiskeriaktivitet rettidigt i det foregående år.
For at få udstedt licens til fiskeri efter laks skal man ansøge via sullissivik.gl eller sit lokale kommunekontor.
3.3.3 [bookmark: _Toc70320833]Områderegulering
Fiskeriet efter atlantisk laks må kun foregå kystnært, hvilket er defineret som inden for 3 sømil uden for basislinjen. 
Den atlantiske laks migrerer til Grønland om sommeren, hvor den først ankommer til Sydgrønland og hen over sommeren og efteråret bevæger sig nordover, primært langs Grønlands vestkyst. På baggrund af denne forskydning i laksens ankomst op langs vestkysten, er fiskeriet efter atlantisk laks inddelt i 4 forvaltningsområder. Dette bidrager til at sikre at hele Grønland får adgang til fiskeriet efter laks.
	Forvaltningsområde:
	Områdedefinition:

	Nordvest 
	Det geografiske område inden for 3 sømil uden for basislinjen fra et punkt på fastlandet (83°17'N, 44°00'V), derfra nord på langs 44°00'V til 3 sømil uden for basislinjen, der fra sydvest på langs 3 sømil uden for basislinjen til 64°15'N, derfra øst på langs 64°15'N til et punkt på fastlandet (64°15'N, 52°0,7'V), og derfra langs kysten til udgangspunktet (83°17'N, 44°00'V). Forvaltningsområdet er ekskl. fjordene der munder ud syd for 64°15'N, nærmere bestemt Nuuk fjorden.

	Nuuk-Paamiut
	Det geografiske område inden for 3 sømil uden for basislinjen fra et punkt på fastlandet (64°15'N, 52°0,7'V), der fra vest på langs 64°15'N til 3 sømil uden for basislinjen, der fra syd på langs 3 sømil uden for basislinjen til 60°45'N, derfra øst på til et punkt på fastlandet (60°45'N), og derfra langs kysten til udgangspunktet (64°15'N, 52°0,7'V).Forvaltningsområdet er inkl. fjordene der munder ud syd for 64°15'N, nærmere bestemt Nuup Kangerlua, og inkl. fjordene der munder ud vest for 44°00'V.

	Sydvest 
	Det geografiske område inden for 3 sømil uden for basislinjen fra et punkt på fastlandet (60°45'N), der fra vest på langs 60°45'N til 3 sømil uden for basislinjen, der fra syd på langs 3 sømil uden for basislinjen til 44°00'V, derfra nord på til et punkt på fastlandet (60°10,5'N, 44°00'V), og derfra langs kysten til udgangspunktet (60°45'N).
Forvaltningsområdet er inkl. fjordene der munder ud syd for 60°45'N, med tilstødende fjorde, og inkl. fjordene der munder ud vest for 44°00'V, nærmere bestemt Syd for Paamiut, samt ekskl. fjordene der munder ud øst for 44°00'V, nærmere bestemt Kangerlussuatsiaq (Lindenow fjord).

	Østgrønland
	Det geografiske område inden for 3 sømil uden for basislinjen øst for 44°00'V, inkl. fjordene der munder ud øst for 44°00'V, nærmere bestemt Kangerlussuatsiaq (Lindenow fjord), og ekskl. fjordene der munder ud vest for 44°00'V, nærmere bestemt Nuup Kangerlua.



3.3.4 [bookmark: _Toc70320834]Fiskeriperiode
Fiskeri efter atlantisk laks er tilladt i begrænsede fiskeriperioder, afhængigt af forvaltningsområde. I henhold til bekendtgørelsen om teknisk regulering af fiskeriet samt bekendtgørelse om ikke-erhvervsmæssigt fiskeri, er det Naalakkersuisut der efter konsultation med lokale fiskeriforeninger fastsætter startdatoen for de individuelle forvaltningsområder indenfor den givne fiskeriperiode. Fiskeriperioderne er fastsat efter, hvornår laksen ankommer til de forskellige forvaltningsområder: 
	Forvaltningsområde:
	Fiskeriperiode:

	Nordvest
	1/9 – 31/10

	Nuuk – Paamiut
	1/9 – 31/10

	Sydvest
	1/8 – 30/9

	Øst
	15/8 – 15/10



I henhold til Fiskeriloven kan Naalakkersuisut give meddelelse om, hvornår fiskeri kan påbegyndes og hvornår fiskeriet skal indstilles. Det fremgår desuden af loven at Naalakkersuisut kan udstede regler om beskyttelse af ressourcerne, herunder regler om fredningsperioder.
3.3.5 [bookmark: _Toc70320835]Tekniske bevaringsforanstaltninger
Fiskeriet og forvaltningen af sårbare marine områder er reguleret efter bekendtgørelsen om teknisk regulering af fiskeriet. Bekendtgørelsen om licenser og kvoter regulerer kravene for udstedelse af licens og rapportering for erhvervsfiskere. Bekendtgørelsen om ikke-erhvervsmæssigt fiskerifastsætter reguleringen og rapportering af fiskeriet for fritidsfiskere:
· Erhvervsmæssigt fiskeri efter laks må kun foretages med:
1) Kroge, eller
2) Op til 20 garn, hvis maskestørrelse i strakt mål er mindst 140 mm.
3) Op til 5 garn bundet sammen 

· Ikke-erhvervsmæssigt fiskeri efter laks må kun foretages med:
1) Kroge, eller
2) garn, der har en monteret længde på maksimalt 45 meter, og hvis maskestørrelse i strakt 
3) mål er mindst 140 mm. Det er forbudt at sætte flere garn i lænke. 

· Laksegarnet skal være mærket med ejerens fulde navn. Mærket skal være lavet i et vandbestandigt materiale.
Fiskeriet reguleres altid efter den til enhver tid gældende lovgivning.
3.3.6 [bookmark: _Toc70320836]Sårbare marine områder
Naalakkersuisut tilsigter at hidtil upåvirkede marine økosystemer ikke skadepåvirkes. I fiskeriet efter laks bruges garn, kroge og fiskestang, som er redskaber der alle er skånsomme over for havbunden og sårbare marine habitater. Strategien for beskyttelse af sårbare marine områder i fiskeriet efter laks er, at fiskeri er tilladt alle steder inden for forvaltningsområderne. Hvis der ved rapportering, videnskabelige undersøgelser eller kontrol konstateres en mærkbar ændring i fiskeriets udbredelse, skal Departementet for Fiskeri, Fangst, Landbrug og Selvforsyning i samråd med GN og Fiskerirådet vurdere om fiskeriet skal pålægges restriktioner for at beskytte eventuelle sårbare områder.
3.4 [bookmark: _Toc70320837]Forvaltning af bifangst
Bifangst i fiskeriet skal håndteres og registreres i henhold til Selvstyrets bekendtgørelse om fiskeriets bifangster. Bekendtgørelsen definerer bifangst som fangst af alle levende organismer, når disse ikke er omfattet fiskerilicensen. Alle bifangster skal registreres og rapporteres. Alle fangster, inklusive bifangst skal landes. Ligeledes skal bifangst af laks i andre fiskerier håndteres og registreres i henhold til Selvstyrets bekendtgørelse om fiskeriets bifangster, også udenfor laksesæsonen.
Fangst af pukkellaks kan rapporteres på samme vis som atlantisk laks (se afsnit 4 for rapportering). Billeder samt oplysninger om fangststed- og tidspunkt med videre må gerne sendes til GN.
Hvis der ved rapportering eller kontrol konstateres en høj bifangst i tid eller rum af en given art, skal Departementet for Fiskeri, Fangst, Landbrug og Selvforsyning i samråd med GN og Fiskerirådet vurdere, om der skal tages særlige forholdsregler for at sikre, at bifangstniveauet holdes på et acceptabelt niveau under hensyntagen til artens biologiske status. Sådanne forholdsregler kan inkludere område- og periodelukninger eller andre tiltag der skal sikre at ingen arter belastes ud over deres biologiske potentiale.
4. [bookmark: _Toc70320838]Rapportering og kontrol
4.1 [bookmark: _Toc70320839]Rapportering
I henhold til Bekendtgørelsen om licenser og kvoter og bekendtgørelsen om ikke-erhvervsmæssigt fiskerier der rapporteringspligt for alle der har en lakselicens. Denne rapporteringspligt indebærer at man skal rapportere sin fiskeriaktivitet, hver gang man har røgtet sit garn eller fisket med krog eller fiskestang. Hvis man ikke har været ude og fiske, eller hvis man har fisket og ikke haft fangst, betegnes dette som en 0-fangst, som også skal rapporteres.
Hvis man har fangst af laks, skal rapporteringen ske hurtigst muligt. Hvis man skal rapportere 0-fangst, skal dette ske senest 14 dage efter fiskeriet er lukket. Hvis man ikke rapporter rettidigt, vil man ikke få udstedt licens året efter.
Rapporteringen foregår via rapporteringsskemaet Laksejournalen, som findes på sullissivik.gl. Laksejournalen kan både udfyldes online og printes ud og udfyldes i hånden. Udfyldes skemaet online bliver det automatisk sendt til GFJK’s e-mail. Udfyldes Laksejournalen i hånden skal den fremsendes til GFJK:
GFJK
Postboks 501
3900 Nuuk

Eller
E-mail: GFJK@nanoq.gl
Fax: 34 63 60

[bookmark: _Toc70320840]4.1.1 Kommunikation
Fiskeriet efter laks forvaltes meget anderledes end andre kystnære fiskerier, både kommercielle fiskerier og fritidsfiskerier. I det kommercielle kystnære fiskeri modtages rapportering f.eks. via indhandlingsstederne og fiskerne skal ikke selv rapportere til GFJK. For alle fritidsfiskerier gælder det normalt at alle har adgang til at forsyne sig selv, der er altså ikke krav om licens, rapportering og lignende. Dette betyder, at kommunikationen omkring fiskeriet og dets betingelser er meget vigtig for at sikre en god implementering og rapportering. Derfor arbejder Departementet for Fiskeri, Fangst, Landbrug og Selvforsyning samt GFJK med en række værktøjer:
· Pressemeddelelser; der kommunikeres ud til offentligheden angående TAC, start og lukning af fiskeriet samt rapportering. Pressemeddelelserne bliver også delt på Naalakkersuisuts, Departementets og GFJK’s Facebook sider,
· Radiospots; hvert år iværksættes en radiokampagne som kører dagligt under fiskerisæsonen i national radio angående krav om licens og rapportering,
· SMS; hvert år udsender GFJK løbende sms’er til de fiskere, som har angivet deres mobilnummer på ansøgningen, hvor de mindes om at rapportere og får status på fiskeriet, 
· Facebook reklamer; facebookreklamer for online rapportering på Sullissivik.gl 
· Bilag til licens, ved licensudstedelse, om rapportering og regler i fiskeriet 
Disse værktøjer, og andre, vil blive brugt til at sikre en god kommunikation om forvaltningen af fiskeriet efter laks, samt fortsat forbedret rapportering i hele gyldighedsperioden.

4.2 [bookmark: _Toc70320841]Monitoring, Control, and Surveillance (MCS)
Kontrol af fiskerierne varetages af GFJK gennem fysisk og administrativ kontrol. 
Kontrol af kystnære fiskerier foretages på følgende måder:
· Inspektion af det kystnære fiskeri 
· Brætkontrol
· Registrering og validering af indkommende rapporter fra laksefiskeriet

Den administrative kontrol foregår på GFJK’s hovedkontor i Nuuk. Kontrollen foregår ved, at oplysninger, som tilgår GFJK i kraft af rapporteringspligten, verificeres. På baggrund af indkommende data fra rapporteringen beregner GFJK kvoteoptaget. 
Igennem fiskerisæsonen, laves der løbende simple fremskrivninger af kvotetrækket, så det kan estimeres hvornår fiskeriet skal lukkes. Disse fremskrivninger bygger på data fra seneste års fiskerier (fangster på samme tidspunkt), samt indkommende data fra indeværende sæson.
I få tilfælde kan det ske, at der er en kvoterest tilbage i et givent område efter lukning. I disse tilfælde vurderer GFJK i samarbejde med Departementet, om kvoteresten giver anledning til en genåbning. 
GFJK har et korps af fiskerikontrollører, som kontrollerer det kystnære fiskeri til søs og ved landinger. I løbet af fiskerisæsonen efter laks bliver der foretaget kontrolkampagner, hvor fiskerikontrollører laver stikprøvevise kontrolindsatser af redskaber, fiskere, landinger og brætsalg. 
GFJK har myndigheden til at lukke alle fiskerier. Ved lukning udsendes en pressemeddelelse og sms til fiskerne.

4.3 [bookmark: _Toc53763960][bookmark: _Toc70320842]Anmeldelser 
GFJK kan indgive politianmeldelse ved overtrædelse af reglerne for fiskeriet.
[bookmark: _Toc51155973][bookmark: _Toc52779007]Al overtrædelse af bestemmelserne i gældende lovgivning kan medføre bøde. Al relevant lovgivning om fiskeri i Grønland kan tilgås på www.nalunaarutit.gl
[bookmark: _Toc70320843]

Bilag 1. Gældende lovgivning af særlig relevans
· Inatsisartutlov nr. 29, af 23. maj 2024 om fiskeri
· Selvstyrets Bekendtgørelse nr. 59 af 1. august 2025 om fiskeri efter laks
· Selvstyrets Bekendtgørelse nr. 10 af 4. februar 2025 om licens og kvoter til fiskeri
· Selvstyrets bekendtgørelse nr. 72, af 4. november 2025 om teknisk regulering af fiskeriet
· Selvstyrets bekendtgørelse nr. 15, af 12. maj 2026 om ikke-erhvervsmæssigt fiskeri
· Selvstyrets bekendtgørelse nr. 14. af 6. december 2011 om fiskeriets bifangster
· Selvstyrets bekendtgørelse nr. 7 af 4. april 2016 om rapportering af indhandlinger af fisk og fiskeprodukter
· Hjemmestyrets bekendtgørelse nr. 3 af 18. marts 2004 om fiskeriobservatørers opgaver og beføjelser
· Selvstyrets bekendtgørelse nr. 48 af 18. december 2020 om beregningsmetoder ved rapportering af visse fangster
Al lovgivning, herunder om fiskeri i Grønland, kan tilgås på nalunaarutit.gl 




[bookmark: _Toc70320844]Bilag 2. Fordelingsnøgle mellem forvaltningsområder
TAC’en for laks i Grønland fastsættes af Naalakkersuisut. Der fastsættes en fast kvote til forvaltningsområde Østgrønland som sikrer at udviklingen fra fangere til fiskere i Østgrønland kan understøttes. Kvoten i Østgrønland fordeles dermed først, hvorefter resten af kvoten fordeles mellem forvaltningsområderne i Vestgrønland. 
Der laves en fordelingsnøgle for de 3 forvaltningsområder i Vestgrønland baseret på fangsterne i områderne 2021-2025. Se nedenstående tabel 1 og 2.
Tabel 1: Fangster per forvaltningsområde 2021 – 2025 (tons), samt fordeling mellem erhvervsfiskere og fritidsfiskere per forvaltningsområde 2021-2025.
	Forvaltningsområde:
	Fangst 2021
	Fangst 2022
	Fangst 2023
	Fangst 2024
	Fangst 2025

	Nordvest (NAFO 1A + 1B + 1C)
	17,20
	8,94
	14,51
	6,95
	10,33

	Erhvervsfiskere
	13,94
	7,47
	12,12
	5,93
	9,21

	Fritidsfiskere
	3,26
	1,47
	2,39
	1,02
	1,12

	Nuuk – Paamiut (NAFO 1D + 1E)
	12,91
	9,78
	11,22
	7,65
	12,41

	Erhvervsfiskere
	9,37
	5,87
	7,59
	5,47
	9,27

	Fritidsfiskere
	3,54
	3,91
	3,63
	2,18
	3,17

	Sydvest (NAFO 1F)
	7,57
	7,4
	7,21
	5,22
	5,91

	Erhvervsfiskere
	2,92
	4.46
	4,9
	3,74
	4,02

	Fritidsfiskere
	4,65
	2,93
	2,31
	1,47
	1,88

	Vestgrønland i alt
	37,68
	26,12
	32,94
	19,82
	28,65

	Østgrønland
	0,98
	0,63
	1,37
	0,96
	0,99

	Erhvervsfiskere
	0,42
	0,27
	0,58
	0,31
	0,13

	Fritidsfiskere
	0,56
	0,36
	0,79
	0,65
	0,86

	Samlet kvoteoptag
	38,82
	26,52
	33,79
	20,94
	29,64



Tabel 2: Procentvis fordeling af fangster per forvaltningsområde 2021 – 2025, samt procentvis fordeling mellem erhvervsfiskere og fritidsfiskere per forvaltningsområde 2021-2025.
	Forvaltningsområde:
	 2021 (%)
	2022 (%)
	2023 (%)
	2024 (%)
	2025 (%)
	Samlet gennemsnit

	Nordvest (NAFO 1A + 1B + 1C)
	45
	35
	45
	35
	36
	39

	Erhvervsfiskere
	81
	83
	83
	85
	89
	84

	Fritidsfiskere
	19
	17
	17
	15
	11
	16

	Nuuk – Paamiut (NAFO 1D + 1E)
	35
	37
	34
	39
	43
	38

	Erhvervsfiskere
	73
	60
	68
	72
	75
	70

	Fritidsfiskere
	27
	40
	32
	28
	25
	30

	Sydvest (NAFO 1F)
	20
	29
	21
	26
	21
	23

	Erhvervsfiskere
	39
	60
	69
	72
	68
	61

	Fritidsfiskere
	61
	40
	31
	28
	32
	39

	Østgrønland
	-
	-
	-
	-
	-
	-

	Erhvervsfiskere
	43
	43
	42
	32
	13
	35

	Fritidsfiskere
	57
	57
	58
	68
	87
	65



Tabel 3: Fordelingsnøgle for forvaltningsområderne Nordvest og Sydvest i procent.
	Forvaltningsområde
	Fordelingsnøgle (%)

	Nordvest
	39

	Nuuk - Paamiut
	38

	Sydvest
	23





[bookmark: _Toc70320845]



Bilag 3. Fordelingsnøgle mellem erhvervsfiskere og fritidsfiskere
Fordelingsnøgle 2 er den andel af kvoten for Vestgrønland, som allokeres til henholdsvis Erhvervsfiskere og Fritidsfiskere i forvaltningsområderne Nordvest, Nuuk - Paamiut og Sydvest. Fordelingsnøgle 2 beregnes ved at tage den procentsats, som er allokeret til det pågældende segment, af fordelingsnøgle 1, og gange med procentsatsen for henholdsvis erhvervsfiskere eller fritidsfiskere. Den procentvise fordeling mellem erhvervsfiskere og fritidsfiskere er fastsat på baggrund af fangster som vist i tabel 3.
Eksempelvis vil fordelingsnøgle 2 for erhvervsfiskere i forvaltningsområde Sydvest være 23% (fordelingsnøgle 1 for Sydvest) * 61% (fordeling til erhvervsfiskere) = 14%.
Tabel 4: Fordelingsnøgle 2 for erhvervsfiskere og fritidsfiskere i forvaltningsområderne.
	Forvaltningsområder
	Fordelingsnøgle 1
	Segment
	Fordelingsnøgle 2

	Nordvest
	39%
	Erhvervsfiskere (84%)
	39% * 84% = 33 % 1

	
	
	Fritidsfiskere (16%)
	39% * 16% = 6 % 1

	Nuuk - Paamiut
	38%
	Erhvervsfiskere (70%)
	38% * 70% = 27 % 1

	
	
	Fritidsfiskere (30%)
	38% * 30% = 11 % 1 

	Sydvest
	23%
	Erhvervsfiskere (61%)
	23% * 61% = 14 % 1

	
	
	Fritidsfiskere (39%)
	23% * 39% = 9 % 1

	

	Østgrønland
	Fast årlig kvote på 3 tons
	Erhvervsfiskere (50%)
	50% 2

	
	
	Fritidsfiskere (50%)
	50% 2

	1 %-vis fordeling af kvoten for Vestgrønland
2 %-vis fordeling af kvoten for Østgrønland

